Diari Oficial de la Generalitat Valenciana


Sumari del DOGV 8558, del 29-05-2019 (2019/5008)

RESOLUCIÓ de 17 d'agost de 2018, de la Direcció General de Medi Natural i d'Avaluació Ambiental, per la qual es modifica el Registre de Materials de Base de la Comunitat Valenciana.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8558

Data del DOGV
:   29-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5008


Data del document
:   17-08-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * catàleg
    * protecció del bosc
    * silvicultura
    * legislació

RESOLUCIÓ de 17 d'agost de 2018, de la Direcció General de Medi Natural i d'Avaluació Ambiental, per la qual es modifica el Registre de Materials de Base de la Comunitat Valenciana. [2019/5008]  
En desplegament del que establix l'article 4 del Decret 15/2006, de 20 de gener, del Consell de la Generalitat, pel qual es regula la producció, comercialització i utilització dels materials forestals de reproducció (DOGV 5148, 25.01.2006) es van publicar l'Ordre de 10 de gener de 2007, de la Conselleria de Territori i Vivenda, per la qual es publica el Catàleg de Materials de Base de la Comunitat Valenciana de diverses espècies per a la producció de material forestal de reproducció identificat i qualificat (DOGV 5450, 14.02.2007), i l'Ordre 23/2012, de 28 de novembre, de la Conselleria d'Infraestructures, Territori i Medi Ambient, per la qual es publica la modificació del Catàleg de Materials de Base de la Comunitat Valenciana per a la producció de material forestal de reproducció identificat i qualificat (DOGV 6917, 05.12.2012) i les resolucions de 20 de desembre de 2016 i de 22 de juny de 2017, de la Direcció General de Medi Natural i d'Avaluació Ambiental, per la qual es modifica el Registre de Materials de Base de la Comunitat Valenciana.  
Vist l'informe de la Secció de Coordinació del CIEF de 7 d'agost de 2018 en el qual s'informa sobre la necessitat d'ampliar l'elenc de materials de base de certes espècies per a la recol·lecció de materials forestals de reproducció de la categoria identificada, amb l'objectiu de fomentar la diversitat genètica en les activitats de reforestació i restauració i procedir a modificar certes dades de registre.  
  
Considerant que el Decret 15/2006, de 20 de gener, del Consell de la Generalitat, pel qual es regula la producció, comercialització i utilització dels materials forestals de reproducció, en l'article 5, assenyala que: «La Direcció General competent per raó de la matèria podrà delimitar i autoritzar materials de base del tipus font semillera o rodal en terreny forestal, amb independència de la titularitat del dit terreny», i fent ús de les facultats conferides en matèria forestal a la Direcció General de Medi Natural i d'Avaluació Ambiental pel Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenrotllament Rural, resolc:  
  
  
Primer  
Procedir a donar d'alta en el Registre de Materials de Base de la Comunitat Valenciana les fonts llavoreres amb la codificació següent: de Arbutus unedo L. FS-68/25/03/003; de Juniperus oxycedrus L. subsp. oxycedrus FS-237/23/12/026, FS-237/25/03/006, FS-237/25/03/007; de Populus alba L., FS-51/24/12/003; de Quercus coccifera FS-49/23/12/001, FS-49/23/12/002, FS-49/23/12/003, FS-49/23/12/004, FS-49/25/03/005, FS-49/25/46/003; de Quercus faginea Lam. subsp. faginea FS-44/11/12/020, FS-44/E/03/004; de Quercus ilex FS-45/10/12/058, FS-45/10/12/059, FS-45/10/12/060, FS-45/J/03/026, FS-45/J/03/027, FS-45/J/03/028, FS-45/J/03/029, FS-45/J/03/030, FS-45/J/03/031, FS-45/J/46/008; i de Sorbus aria (L.) Crantz. FS-278/25/03/002, amb les dades bàsiques de registre que s'indiquen en l'annex I d'aquesta resolució.  
  
Segon  
Procedir a modificar les dades bàsiques de registre dels materials de base de la relació inclosa en l'annex II segons les dades assenyalades en el dit annex, en virtut del que establix l'article 4.1 del Decret 15/2006, de 20 de gener, del Consell de la Generalitat, pel qual es regula la producció, comercialització i utilització dels materials forestals de reproducció.  
  
Tercer  
Publicar en el Diari Oficial de la Generalitat Valenciana la present resolució, en compliment del que establix l'article 4 del Decret 15/2006, de 20 de gener, del Consell de la Generalitat, pel qual es regula la producció, comercialització i utilització dels materials forestals de reproducció.  
  
Contra la present resolució que no posa fi a la via administrativa podrà interposar-se recurs d'alçada davant del titular de la Secretaria Autonòmica de Medi Ambient i Canvi Climàtic en el termini d'un mes, comptat des de l'endemà de ser notificada, d??acord amb el que establixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 17 d'agost de 2018.- El director general de Medi Natural i d'Avaluació Ambiental: Antoni Marzo Pastor.